2073. Tri-ugent bloaz e-raok, e 2013, en doa ur chleñved anvet ar Vosenn Skarlek zinodet ar boblañs er bed a-bezh. Ur chozhiad anvet James Howard Smith a gont da dri bugel Edwin, Boulch hag Hou-Hou ar pezh a ouia àr an amzer dremenet. Krogiñ a ra en ur zispleg dezhe penaos e oa àr vuhez e-raok ar  vosenn, hag penaos e oa frammet ar gevredigezh e penn-kentañ an ugentvet kantvet. Komz   a ra an tad-kozh a spurmant ar chlenved drastus e-pad an hañv 2013. Diskriv a ra dre ar munud arouezioù ar chleñved, hag ar feulster a oa en em staliiñ e-barzh ar gêr pa eh eus bet muioch-mui a dud é vervel.  Diouzhtu o doa graet an holl skiantourion enklaskoù evit arrestiñ ar vosenn, en aner. En un nebeud dezhioù e varva milhiardoù ha dud àr an douar.  An denelezh oa bet dineret get ar chlenved, peogwir nen doa hani kavet ar moian den em wareziñ. Kenderchel a ra en ur gontiñ ar pezh e arriva dezhañ arlerch. Eñ a zispleg penaos   en em dolpe an dud a oa chomet bev e-barzh meuriadoù. Newazh en doa chañjet ar mod da vevañ  penn-da-benn. Tri-ugent bloaz arlerch an drasterezh ema gwisket an dud get krochen loened, ar vugale ne oar ket kontiñ, nen em walch ket mui an dud, é paouraat ema ar yezh, ne vez ket mui implijet ar skritur, ankoueet eo bet an istoer, ar sevenadur hag an araokadennoù àr tachenn ar skiantoù.  Holl ar gouzout a oa aet da get en un nebeud sizhun...